Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 4115

(3) Írország fenntartja jogát arra, hogy a gépjárművekre és azok alkatrészeire alkalmazott vámok fiskális elemeit az EGK-Szerződés 95. cikkének és a csatlakozási okmány 38. cikkének megfelelő belső adókkal váltsa fel. Ezek az adók különösen nem okozhatnak megkülönböztetést a következők esetében alkalmazott vámtételek között: – az Írországban gyártott alkatrészek és a más tagállamokból importált alkatrészek; – az Írországban összeszerelt járművek és a más tagállamokból importált, teljesen összeszerelt járművek; – az Írországban gyártott vagy más tagállamokból importált alkatrészek, és az Írországban összeszerelt vagy más tagállamokból importált járművek.

Source: https://magyarkozlony.hu/hivatalos-lapok/ef6d1064adc3681a135a845696cfcd63a57e3768/dokumentumok/755b096f4aa1b1c940835872535bc4c5a9a35d20/letoltes